b'\n_START_ARTICLE_\nNumerologija\n_START_PARAGRAPH_\nNumerologija je v nekaterih religijah vera v misti\xc4\x8dno oz. ezoteri\xc4\x8dno povezavo med \xc5\xa1tevili in objekti ali \xc5\xbeivimi bitji. Z numerologijo so se ukvarjali nekateri zgodnji matematiki, npr. Pitagora in Babilonci. Danes se numerologija obi\xc4\x8dajno pojmuje kot psevdoznanost, podobno kot alkimija v primerjavi z kemijo in astrologija z astronomijo. Ob\xc4\x8dasno se z numerologi slab\xc5\xa1alno ozna\xc4\x8duje tudi ljudi, ki polagajo pretirano zaupanje v \xc5\xa1tevilske vzorce, npr. borzne analitike, \xc4\x8deprav se ne ukvarjajo z numerologijo v tradicionalnem pomenu besede.'